proxectonos/corpus_dominio_legal_administrativo_tmp huggingface dataset:
RESOLUCIÓN do 14 de outubro de 2003 pola que se incapacita a confraría de pescadores de Vilaxoán para ser beneficiaria de axudas, subvencións, indemnizacións ou beneficios de calquera tipo.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 23/10/2003

Á vista dos seguintes feitos:
Primeiro.-A Consellería de Pesca e Asuntos Marítimos constata o incumprimento das obrigas para as confrarías de pescadores que establece o Decre
to 261/2002, do 30 de xullo, polo que se aproban as normas reguladoras das confrarías de pescadores e as súas federacións, e que se relacionan a continuación, por parte da confraría de pescadores de Vilaxoán:
-Aprobación do orzamento anual e a súa exposición no taboleiro de anuncios da confraría para o seu coñecemento polos afiliados (artigo 51) e a súa remisión á Consellería de Pesca e Asuntos Marítimos (artigo 54).
-Aprobación das contas anuais do exercicio anterior no primeiro semestre do ano seguinte (artigo 56).
-Obriga de presenta-las contas anuais no Rexistro de Confrarías (exercicios 2001 e 2002) (artigo 59).
Segundo.-Mediante escrito do subdirector xeral de Ensino e Desenvolvemento Pesqueiro do 11 de setembro de 2003, requíreselle á confraría de pescadores de Vilaxoán que presente a documentación que esixe o Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións ou a xustificación acreditativa suficiente dos incumprimentos relacionados anteriormente e outros máis.
Terceiro.-Transcorrido o prazo sinalado polo requirimento, a confraría de pescadores de Vilaxoán non presenta ningunha documentación nin xustificación.
E tendo en conta os seguintes fundamentos de dereito:
Un.-A disposición adicional cuarta do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións establece que «o incumprimento das obrigas establecidas no capítulo V deste decreto impedirá ás confrarías de pescadores de Galicia ser beneficiarias de axudas, subvencións, indemnizacións ou beneficios de calquera tipo».
Dous.-Os artigos do devandito decreto que se incumpren (art. 51, 54, 56 e 59) están contidos no capítulo V.
Esta consellería, actuando en virtude das súas competencias,
RESOLVE:
Declarar á confraría de pescadores de Vilaxoán incapacitada para ser beneficiaria de axudas, subvencións, indemnizacións ou beneficios de calquera tipo, ata nova orde.
Esta resolución esgota a vía administrativa, e contra ela poderán os interesados interpor recurso contencioso-administrativo ante a Sala do Contencioso do Tribunal Superior de Xustiza de Galicia, no prazo de dous meses, contados desde o día seguinte ó da súa notificación, de conformidade co disposto no artigo 46 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 14 de outubro de 2003.
Enrique César López Veiga
Conselleiro de Pesca e Asuntos Marítimos
ORDE do 8 de outubro de 2003 pola que se amplía o prazo de presentación dos xustificantes de gasto das axudas que se concedan ó abeiro das ordes do 13 e 28 de febreiro de 2003 (Diario Oficial de Galicia do 21 e 26 de febreiro e 13 de marzo) polas que se procedeu a convocatoria para o ano 2003 das axudas correspondentes ós programas sectoriais de recursos naturais, servicios ó cidadán e tecnoloxías para a innovación do Plan Galego de Investigación, Desenvolvemento e Innovación Tecnoloxía.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 14/10/2003

Por ordes da Consellería de Innovación, Industria e Comercio do 13 e 28 de febreiro de 2003, modificáronse as bases que rexen as convocatorias de axudas correspondentes ós programas sectoriais de recursos naturais, servicios ó cidadán e tecnoloxías para a innovación do Plan Galego de Investigación, Desenvolvemento e Innovación Tecnolóxica aprobadas polas ordes do 22 e 29 de abril de 2002 (Diario Oficial de Galicia do 30 de abril, 13 e 15 de maio de 2002).
No punto sétimo das devanditas ordes establécese que nos proxectos de centros tecnolóxicos privados, de empresas ou agrupacións de empresas, asociacións sen ánimo de lucro e nas dotacións de laboratorios e departamentos de I+D, de empresas ou agrupacións de empresas e asociacións sen ánimo de lucro, para percibi-las axudas correspondentes será preciso presentar antes do 31 de outubro do exercicio correspondente á anualidade de que se trate, os documentos requiridos.
Tendo en conta o atraso producido na resolución das devanditas axudas, motivado polo longo proceso de avaliación, considérase preciso amplia-lo prazo de xustificación dos gastos realizados no ano 2003, polo que de conformidade no disposto no artigo 49 da Lei de réxime xurídico das administracións públicas e do procedemento administrativo común,
DISPOÑO:
Artigo único.-Ampliar ata o 14 de novembro o prazo de presentación dos xustificantes correspondentes ós gastos realizados no ano 2003 nos proxectos de centros tecnolóxicos privados e nos proxectos e axudas para dotación de laboratorios e departamentos de I+D de empresas ou agrupacións de empresas e asociacións sen ánimo de lucro, das axudas que se concedan ó abeiro das ordes do 13 e 28 de febreiro de 2003 (Diario Oficial de Galicia do 21 e 26 de
febreiro e 13 de marzo de 2003) correspondentes ós programas sectoriais que a continuación se relacionan:
Programa sectorial de recursos naturais:
-Recursos mariños.
-Recursos enerxéticos e mineiros.
Programa sectorial de servicios ó cidadán:
-Ciencias sociais.
-Sociedade da información.
Programa sectorial de tecnoloxías para a innovación:
-Biotecnoloxía, tecnoloxías farmacéutica e de ciencias da saúde.
-Tecnoloxías da alimentación.
-Tecnoloxías ambientais.
-Tecnoloxías dos materiais.
-Tecnoloxías da construcción e conservación do patrimonio.
-Tecnoloxías da información e das comunicacións.
-Tecnoloxías de deseño e producción industrial.
Santiago de Compostela, 8 de outubro de 2003.
Juan Rodríguez Yuste
Conselleiro de Innovación, Industria e Comercio
CORRECCIÓN de erros.-Resolución do 10 de xullo de 2003, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, do convenio colectivo da empresa SGL Carbón Group, S.A.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 14/10/2003

Observado un erro no DOG número 178, do 15 de setembro de 2003, correspondente á Resolución do 10 de xullo de 2003 da Delegación Provincial da Consellería de Asuntos Sociais, Emprego e Relacións Laborais na Coruña, pola que se dispón o rexistro, o depósito e a publicación, no Diario Oficial de Galicia, do convenio colectivo da empresa SGL Carbón Group, S.A., cómpre face-la seguinte emenda:
Na páxina 11.669, no primeiro parágrafo da resolución da delegada provincial da Consellería de Asuntos Sociais, Emprego e Relacións Laborais, onde di: «(código convenio 1500745)», debe dicir: «(código convenio 1500702)».
RESOLUCIÓN do 2 de outubro de 2003 pola que se fai pública a ampliación do límite de crédito dispoñible de diferentes programas de axudas para resolucións que se dicten no ano 2003 con cargo ós anos 2004 e 2005.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/10/2003

As bases reguladoras das axudas do Instituto Galego de Promoción Económica publicadas mediante resolucións da directora xeral do Igape do 13 de xullo de 2001 (DOG nº 142, do 23 de xullo), para os programas de Continuidade e mellora competitiva da PEME galega e Emprendedores prevé o establecemento de compromisos plurianuais dentro dos límites autorizados.
Con data 27 de decembro o Parlamento de Galicia aprobou os orzamentos xerais da Comunidade Autónoma de Galicia para o ano 2003, publicados mediante Lei 6/2002 (DOG nº 251, do 30 de decembro de 2002). Por outra parte, o Consello da Xunta de Galicia na súa reunión do 20 de marzo de 2003 autorizou os límites de plurianualidades do Instituto Galego de Promoción Económica.
Analizadas as necesidades de fondos con cargo a exercicios futuros para dar resposta ós proxectos faise necesario amplia-lo límite de crédito reservado para o financiamento de diferentes programas de axudas.
Polo que antecede,
RESOLVO:
Facer público, de acordo cos importes que se relacionan a continuación, a ampliación do límite de crédito dispoñible de diferentes programas de axuda para resolucións que se dicten no ano 2003 con cargo ós anos 2004 e 2005, os cales quedan cos límites seguintes:
Partida
orzamentaria
Finalidade
Límite
dispoñible
2004 A
Límite
dispoñible
2005 A
02.02/11/01/01
Programa de mellora competitiva da PEME. Proxectos baseados nun diagnóstico. Subvención a fondo perdido.
787.500
243.750
02.02/11/03/01
Programa de mellora competitiva da PEME. Proxectos Plan PEME. Subvención a fondo perdido.
1.750.000
02.02/12/01/01
Programa de emprendedores. Proxectos promovidos por novos emprendedores. Subvención a fondo perdido.
2.498.405
3.398.405
Santiago de Compostela, 2 de outubro de 2003.
Margarita Rodríguez Rama
Directora xeral do Instituto Galego de Promoción
Económica
RESOLUCIÓN do 2 de outubro de 2003, da Dirección Xeral de Xustiza, pola que se anuncia a exposición pública das listas provisionais das solicitudes admitidas e excluídas dos programas I, II e III, correspondentes ás axudas do fondo de acción social do ano 2003 para o persoal ó servicio da Administración de xustiza na Comunidade Autónoma de Galicia.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 09/10/2003

De conformidade co establecido no punto 6 -procedemento- das condicións xerais do acordo da Comisión Paritaria de Acción Social respecto dos criterios de reparto deste fondo para o exercicio 2003 entre o persoal ó servicio da Administración de xustiza nesta comunidade autónoma, ó que se lle deu publicidade por medio da Resolución do 7 de maio de 2003, da Dirección Xeral de Xustiza, publicada no Diario Oficial de Galicia número 104, do 30 de maio; esta dirección xeral
ACORDA:
Primeiro.-Facer públicas as listas provisionais das solicitudes admitidas e excluídas, correspondentes ós programas I, II e III: axuda para fillos e para
estudios dos fillos, axuda para estudios de funcionarios e axuda para minusválidos. As devanditas listas están expostas nos taboleiros de anuncios da Dirección Xeral de Xustiza, do Tribunal Superior de Xustiza de Galicia, das audiencias provinciais, dos xulgados decanos e do Servicio de Xerencia.
Segundo.-Os solicitantes destes programas poderán presentar un escrito e, se é o caso, documentos de reparación de faltas e erros no prazo de 15 días naturais a partir do día seguinte ó da publicación desta resolución no Diario Oficial de Galicia, de acordo co establecido no artigo 71 da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común, e no devandito punto 6 do acordo sobre criterios de reparto do fondo de acción social para o exercicio de 2003. A presentación da documentación cómpre facela nos rexistros xerais dos órganos administrativos establecidos no artigo 38 da mencionada Lei 30/1992, e dirixilos ó director xeral de Xustiza da Consellería de Xustiza, Interior e Administración Local (praza de Europa, 5 A, 4º, Polígono das Fontiñas, 15781, Santiago de Compostela).
Santiago de Compostela, 2 de outubro de 2003.
Juan José Martín Álvarez
Director xeral de Xustiza
ORDE do 10 de setembro de 2003 pola que se fan públicas as validacións do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/10/2003

A Orde do 6 de abril de 1983 (DOG do 23 de abril), no seu artigo 1, e a Orde do 26 de novembro de 1993 (DOG do 23 de decembro), no seu artigo 2, establecen que se lles validará o curso de especialidade en lingua galega ós profesores de EXB que teñan, como mínimo, aprobadas tres materias
de galego dunha licenciatura de filoloxía e ós licenciados en filoloxía e ós diplomados en EXB polas escolas universitarias de formación do profesorado de EXB, que estean en posesión dos certificados do ciclo elemental e do ciclo superior de galego das escolas oficiais de idiomas.
Polo anteriormente exposto,
DISPOÑO:
Artigo 1º
Concedérlle-la validación do curso de especialidade en lingua galega ás persoas que se relacionan a seguir, por reuniren os requisitos establecidos no artigo 2 da Orde do 26 de novembro de 1993:
Ana Isabel Castro Arroyo: 76412279.
Mª José Fernández Reinante: 32435494.
Mª Rita Rodríguez Gómez: 34934128.
Artigo 2º
Concedérlle-la validación do curso de especialidade en lingua galega ás persoas que se relacionan a seguir, por reuniren os requisitos establecidos no artigo 1 da Orde do 6 de abril de 1983:
Flora Carpente Leira: 32655598.
Artigo 3º
A Consellería de Educación e Ordenación Universitaria expedirálle-los correspondentes diplomas.
Disposicion derradeira
Facúltase a Dirección Xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 10 de setembro de 2003.
Celso Currás Fernández
Conselleiro de Educación e Ordenación
Universitaria
ORDE do 2 de outubro de 2003 pola que se acorda a prórroga de cesión de uso de bens mobles propiedade do Servicio Galego de Saúde, outorgada pola Orde do 23 de decembro de 1998, en favor da Fundación Pública Hospital da Barbanza.
CONSELLERÍA DE SANIDADE — III. OUTRAS DISPOSICIÓNS — 22/10/2003

Mediante Orde do 23 de decembro de 1998 (DOG nº 9, do 15 de xaneiro), acordouse a cesión de uso
de bens mobles propiedade do Servicio Galego de Saúde a favor da Fundación Pública Hospital da Barbanza, por un período de cinco anos prorrogables por períodos sucesivos de igual duración.
Con data do 22 de xullo de 2003, a dirección da Fundación Pública Hospital da Barbanza solicitou a prórroga da cesión de uso. Para tal efecto tramitouse o pertinente expediente de conformidade co disposto no artigo 35 bis da Lei 3/1985, do 12 de abril, do patrimonio da Comunidade Autónoma
galega, incluído polo Decreto 238/1998, do 2 de xullo (DOG nº 156, do 13 de agosto) e modificado polo artigo 18 da Lei 7/2002, do 27 de decembro, de medidas fiscais e de réxime administrativo (DOG nº 251, do 30 de decembro), así como no artigo 96 bis do Regulamento do patrimonio da Comunidade Autónoma galega.
Por todo o exposto e en uso das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo 1º
Acórdase a prórroga da cesión de uso outorgada pola Orde do 23 de decembro de 1998, a favor da Fundación Pública Hospital da Barbanza, por un período de cinco anos, permanecendo inalterables as demais condicións da cesión de uso.
Artigo 2º
A prórroga da cesión formalizarase mediante acta subscrita polo secretario xeral do Sergas e o director da Fundación Pública, e deberá constar nela o acordo de prórroga e a aceptación do cesionario.
Disposición derradeira
O Servicio Galego de Saúde, a través da Secretaría Xeral e da División de Recursos Económicos, no marco das súas respectivas competencias, realizará os trámites necesarios para a efectividade de canto se dispón nesta orde.
Santiago de Compostela, 2 de outubro de 2003.
José María Hernández Cochón
Conselleiro de Sanidade
CORRECCIÓN de erros.-Orde do 19 de setembro de 2003 sobre delegación de competencias no secretario xeral.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 10/10/2003

Advertidos erros na citada orde publicada no Diario Oficial de Galicia nº 193, do 6 de outubro de 2003, é necesario efectua-las seguintes correccións:
No título do punto quinto, onde di: «subvencións», debe dicir: «subvencións e sancións».
No mesmo punto, debe engadirse a continuación do primeiro parágrafo o seguinte parágrafo á parte: «Así mesmo delégase no secretario xeral a competencia para a imposición das sancións que lle correspondan ó titular da consellería, en virtude da cualificación da infracción cometida ou da contía da sanción proposta».
RESOLUCIÓN do 1 de outubro de 2003, da Dirección Xeral de Conservación da Natureza, pola que se fixan as normas do sorteo de permisos para pesca en coutos para a tempada 2004.
CONSELLERÍA DE MEDIO AMBIENTE — III. OUTRAS DISPOSICIÓNS — 10/10/2003

Conforme establece o artigo 34, do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio), correspóndelle a esta dirección xeral fixa-las normas que rexerán o sorteo de permisos de pesca en coutos para pescadores.
As normas do sorteo de permisos de pesca en couto para pescadores para a tempada 2004 serán as seguintes:
-As solicitudes presentaranse antes das 14 horas do 15 de novembro de 2003 no rexistro do Servicio Provincial de Conservación da Natureza que corresponda, ou mediante o procedemento descrito no artigo 38 da Lei 30/1992, do 26 de novembro.
-Os modelos de solicitude estarán á disposición dos interesados nos servicios provinciais de Conservación da Natureza ou nesta dirección xeral.
-O sorteo terá lugar nos servicios provinciais o día 25 de novembro.
-A hora do sorteo, o procedemento deste e de selección de permisos e outras normas complementarias serán establecidas por cada servicio provincial e expostas no taboleiro de anuncios de cada Delegación Provincial de la Consellería de Medio Ambiente.
-A normativa de funcionamento dos coutos será a que estableza a orde anual que regula os períodos hábiles de pesca e normas relacionadas con ela nas augas continentais da Comunidade Autónoma de Galicia durante a tempada de 2004. Os permisos seran outorgados con esta condición e sen que os posibles cambios na normativa poidan dar lugar a cambios de permisos, agás no caso concreto de que se prohiba a práctica da pesca na data ou no couto obtido.
Santiago de Compostela, 1 de outubro de 2003.
Francisco García-Bobadilla Prósper
Director xeral de Conservación da Natureza
CORRECCIÓN de erros.-Orde do 17 de setembro de 2003, conxunta da Consellería de Innovación, Industria e Comercio e da Consellería de Sanidade, pola que se convocan axudas para a realización de proxectos de investigación en establecementos sanitarios públicos da Comunidade Autónoma de Galicia.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 10/10/2003

Advertido erro na Orde do 17 de setembro de 2003, publicada no DOG nº 186, do 25 de setembro, cómpre face-la seguinte corrección:
Na páxina 12.019, no punto 1, do «Artigo 10º.-Xustificación dos fondos recibidos», onde di: «1. Antes do 15 de novembro de 2003 os beneficiarios deberán remitirlle á División de Asistencia
Sanitaria ou á Dirección Xeral de Investigación e Desenvolvemento unha memoria do labor desenvolvido ata esa data.», debe dicir: «1. Antes do 15 de decembro de 2003 os beneficiarios deberán remitirlle á División de Asistencia Sanitaria ou á Dirección Xeral de Investigación e Desenvolvemento unha memoria do labor desenvolvido ata esa data».
CONSELLERÍA DE POLÍTICA AGROALIMENTARIA E
DESENVOLVEMENTO RURAL
CORRECCIÓN de erros.-Resolución do 26 de setembro de 2003 pola que se ordena a publicación do acordo do Consello da Xunta de Galicia do 25 de setembro de 2003, polo que se aproba a modificación da relación de postos de traballo da Consellería da Presidencia, Relacións Institucionais e Administración Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 10/10/2003

Advertidos erros na resolución publicada no DOG nº 190, do mércores 1 de outubro de 2003, cómpre face-las oportunas correccións:
Na páxina 12.279:
-No centro de destino «OFICINA DA XUNTA DE GALICIA (FERROL)», no posto «PR.C99.30.000.15350.001.-XEFE SERVICIO COORDINACIÓN ADMINISTRATIVA», na columna «Tipo de posto», onde di: «S», debe dicir: «N».
-No centro de destino «DELEGACIÓN PONTEVEDRA-VIGO», no posto «PR.C99.40.000.36560.001.-XEFE SERVICIO COORDINACIÓN ADMINISTRATIVA», na columna «Tipo de posto», onde di: «S», debe dicir: «N».
RESOLUCIÓN do 14 de outubro de 2003 pola que se concede a segunda prórroga das bolsas para a formación de doutores en grupos de investigación da comunidade autónoma que teñan proxectos vixentes.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 20/10/2003

Por Orde do 23 de xullo de 2003 (DOG do 4 de agosto) convocouse a segunda prórroga das bolsas
para a formación de doutores en grupos de investigación da comunidade autónoma que teñan proxectos vixentes.
Conforme o disposto no punto 3 do anexo I das bases da convocatoria, procedeuse á revisión das solicitudes comprobando se a documentación presentada é a correcta. As solicitudes admitidas foron
avaliadas pola Comisión de Selección de Investigación, creada por Decreto 37/1998, do 30 de xaneiro (Diario Oficial de Galicia do 6 de febreiro), e orde da Consellería de Innovación, Industria e Comercio do 1 de marzo de 2003 (DOG do 19 de marzo).
En consecuencia, atendendo a proposta elaborada pola citada comisión, esta consellería
RESOLVE:
Primeiro.-Concedérlle-la segunda prórroga das bolsas para a formación de doutores en grupos de investigación da comunidade autónoma que teñan proxectos vixentes durante o período comprendido desde 1 de outubro de 2003 a 31 de marzo de 2004, ás persoas que se relacionan no anexo da presente resolución.
A contía das bolsas será de 905 euros mensuais brutos e aboaranse con cargo á aplicación orzamentaria 08.05.432A.781.0 dos orzamentos xerais da comunidade autónoma.
Segundo.-A inobservancia por parte dos beneficiarios de calquera das obrigas establecidas nas bases da convocatoria suporá a perda do dereito a percibi-la subvención correspondente.
Terceiro.-Contra a presente resolución poderán os interesados interpoñer potestativamente recurso de reposición ante o mesmo órgano no prazo dun mes, contado a partir do día seguinte ó da publicación no Diario Oficial de Galicia. De non estima-la interposición deste recurso, poderase interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación desta resolución no Diario Oficial de Galicia.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 14 de outubro de 2003.
P.D. (Orde 21-1-2003, DOG do 27 de xaneiro)
Jesús Vázquez San Luis
Secretario xeral da Consellería de Innovación,
Industria e Comercio
ANEXO
Solicitante
NIF
Antelo Martínez, Juan
33296985T
Carpinteiro Botana, Josefina
33296705L
Curty Alonso, Marcos
36107904C
Díaz Balado, Alicia
76577046H
Díaz Hermida, Félix
32680846P
Díaz Prado, Silvia María
32823979N
Solicitante
NIF
Fernández Soneira, Ana María
36101448G
Freire Paz, Elena
33319115G
González Iglesias, Arturo
76967412M
González Sotelo, Lourdes
36130696L
Herbello Hermelo, Paloma
78736860V
López Fernández, Jesús Alberto
34264351D
Mariño Pérez, Marta
78794608N
Mateo Rodríguez, Eduardo Fabián
46896764V
Pazo Llorente, Román
36091185E
Pérez Lorenzo, María
44457673F
Rodríguez Ramilo, Silvia Teresa
36134258Q
Vilas Salleres, Carlos
46898940P
ORDE do 17 de setembro de 2003 pola que se autoriza con carácter provisional a impartición das ensinanzas conducentes á obtención do certificado de aptitude pedagóxica na Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/10/2003

A Universidade de Vigo presentou solicitude para a impartición das ensinanzas conducentes á obtención do certificado de aptitude pedagóxica (CAP) no Centro de Estudios de Posgrao e Formación Con
tinua, con carácter provisional, en tanto non se implanten as ensinanzas conducentes á obtención do título profesional de especialización didáctica.
Tendo en conta que, segundo o disposto no Real decreto 1692/1995, do 20 de outubro, que regula o título profesional de especialización didáctica, modificado polo Real decreto 325/2003, do 14 de marzo, o informe da Asesoría Xurídica Xeral da Xunta de Galicia que obra na Dirección Xeral de Universidades da Consellería de Educación e Ordenación Universitaria recolle que, á vista da prórroga do período de transitoriedade, parece axeitado adoptar solucións, tamén transitorias, que lles permitan ás universidades galegas que o desexen e teñan medios para isto a organización dos cursos de aptitude pedagóxica, a través dos centros ou institutos que establezan, e cun deseño curricular homoxéneo cos xa existentes, esta consellería, por proposta da Dirección Xeral de Universidades,
DISPÓN:
Artigo único.-Autorizar con carácter provisional, en tanto non se implanten as ensinanzas conducentes á obtención do título profesional de especialización didáctica na Comunidade Autónoma, a impartición das ensinanzas conducentes á obtención do certificado de aptitude pedagóxica no Centro de Estudios de Posgrao e Formación Continua na Universidade de Vigo.
Contra esta orde poderán os interesados interpoñer recurso potestativo de reposición ante o conselleiro de Educación e Ordenación Universitaria, no prazo dun mes contado a partir do día seguinte ó da súa publicación no Diario Oficial de Galicia, de acordo co previsto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, ou ben directamente o recurso con
tencioso-administrativo ante o Tribunal Superior de Xustiza de Galicia, no prazo de dous meses desde a mesma data, consonte prevén os artigos 25 e 46 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 17 de setembro de 2003.
Celso Currás Fernández
Conselleiro de Educación e Ordenación Universitaria
DECRETO 367/2003, do 10 de outubro, polo que se nomea delegada provincial de Pontevedra a Sonia Lorenzo Santos.
CONSELLERÍA DE XUSTIZA, INTERIOR E ADMINISTRACIÓN LOCAL — II. AUTORIDADES E PERSOAL — 13/10/2003

En virtude do disposto nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Administración Local e logo da deliberación do Consello da Xunta de Galicia na súa reunión do día dez de outubro de dous mil tres,
Nomeo a Sonia Lorenzo Santos delegada provincial de Pontevedra.
Santiago de Compostela, dez de outubro de dous mil tres.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
DECRETO 368/2003, do 10 de outubro, polo que se nomea delegada provincial de Ourense a María Sol Díaz Mouteira.
CONSELLERÍA DE XUSTIZA, INTERIOR E ADMINISTRACIÓN LOCAL — II. AUTORIDADES E PERSOAL — 13/10/2003

En virtude do disposto nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día dez de outubro de dous mil tres,
Nomeo a María Sol Díaz Mouteira delegada provincial de Ourense.
Santiago de Compostela, dez de outubro de dous mil tres.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 9 de outubro de 2003 pola que se fai pública a validación do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/10/2003

A Orde do 26 de novembro de 1993 (DOG do 23 de decembro), no seu artigo 2º establece que se lles validará o curso de especialidade en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB, que estean en posesión dos certificados do ciclo elemental e do ciclo superior de galego das escolas oficiais de idiomas.
Polo anteriormente exposto,
DISPOÑO:
Artigo 1º
Concede-la validación do curso de especialidade en lingua galega ás persoas que se relacionan a seguir, por reuniren os requisitos establecidos no artigo 2º da Orde de 26 de novembro de 1993:
Ana Isabel Castro Arroyo76.412.279
Mª Rita Rodríguez Gómez34.934.128
Lucía Rouco Penabad32.769.138
Mª José Fernández Reinante32.435.494
Manuel Armada Villar34.991.323
Artigo 2º
A Consellería de Educación e Ordenación Universitaria expedirálle-los correspondentes diplomas.
Disposición derradeira
Facúltase a dirección xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 9 de outubro de 2003.
Celso Currás Fernández
Conselleiro de Educación e Ordenación Universitaria
RESOLUCIÓN do 14 de maio de 2003, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo de ámbito provincial para a empresa Setex Aparki, S.A. (O.R.A.).
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 13/10/2003

Visto o acordo da revisión salarial do convenio colectivo para a empresa Setex Aparki, S.A. (O.R.A.), (código 2700652), da provincia de Lugo, asinado o día 2 de maio de 2003, pola representación de mentada empresa e a dos seus traballadores, e de
conformidade co disposto no artigo 90 puntos 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial
ACORDA:
Primeiro.-Ordena-la inscrición da revisión do citado convenio colectivo no rexistro de convenios desta delegación, así como o seu depósito.
Segundo.-Remiti-lo texto da revisión do mentado convenio á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 14 de maio de 2003.
Ana Chao Vázquez
Delegada provincial de Lugo
Acta da reunión da comisión paritaria do convenio colectivo para os traballadores da empresa Setex-Aparquisa, S.A. de Lugo.
En Lugo, 2 de maio de 2003.
Pola empresa:
Lourdes López de Aguilar.
Manuel Pérez Gegúndez.
Pola parte social:
Javier Reguera Pérez.
Agustín Gallego Vigo.
En Lugo, ás 19.00 horas do día da data, nos locais da empresa, reúnense as persoas arriba mencionadas, integrantes todas elas da comisión paritaria do convenio colectivo de referencia no encabezamento, tomando por unanimidade os seguintes acordos:
Primeiro.-Considerar constituída a comisión paritaria do convenio quedando integrada polos asistentes anteriormente mencionados.
Segundo.-Ámbalas dúas partes acordan a sinatura e publicación das táboas que figura no dorso, sendo os conceptos económicos que os traballadores percibirán durante o ano 2003, segundo o artigo 24, capítulo VII do convenio colectivo en vigor.
Sen máis asuntos que tratar ás 19.45 do día da data, en proba de conformidade asínase a presente acta.
Táboa salarial ano 2003
Mensual (14 pagas)
Categorías
Salario
bruto
Salario
base
Incentivo
Transporte
Vixilante
810,71
628,45
36,51
145,75
Encargado servicio
1.211,79
815,28
129,12
267,39
Encargado mantemento
1.130,43
726,57
147,99
256,07
Administrativo
1.134,92
687,48
153,30
294,14
Paga mes de setembro= 492,17 euros.
RESOLUCIÓN do 2 de maio de 2003, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, do acordo para a aplicación do IPC para o ano 2002 no convenio colectivo de ámbito provincial para o sector do transporte de viaxeiros por estrada da provincia de Lugo.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 13/10/2003

Visto o acordo para a aplicación do IPC para o ano 2002 no convenio colectivo para o sector do transporte de viaxeiros por estrada da provincia de Lugo (código 2700515), asinado o día 25 de marzo de 2003, pola representación da patronal e da central sindical UGT (59,1%), e de conformidade co disposto no artigo 90 puntos 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial
ACORDA:
Primeiro.-Ordena-la inscrición do citado acordo no rexistro de convenios desta delegación, así como o seu depósito.
Segundo.-Remiti-lo texto do mentado acordo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia e no BOP.
Lugo, 2 de maio de 2003.
Ana Chao Vázquez
Delegada provincial de Lugo
Acta
Asistentes:
Pola parte empresarial:
Luis Abeledo Fernández
Jesús García-Gesto López
Antonio López Rodríguez
Manuel Trigo Pérez
Raúl J. López Rodríguez
Polo sindicado UGT:
Manuel Pardo Fernández
Manuel Busto Veiga
Manuel Becerra Díaz
Eladio A. Romero Ares
Ana Núñez Sanjurjo
Da reunión da comisión paritaria para a revisión salarial do ano 2002 do convenio de transporte de viaxeiros por estrada da provincia de Lugo (código 2700515).
En Lugo, ás 11.00 horas do día 25 de marzo de 2003 reúnense na estación de autobuses de Lugo as persoas relacionadas arriba, representantes das organizacións patronais e sindicais, integrantes da comisión negociadora, co obxecto de cuantifica-las diferencias salariais por incremento do IPC do ano 2002 (que resultou ser do 4% e o aumento pactado foi do 3,5%) polo que existe unha diferencia a favor dos traballadores de 0,5%, pagadoira este mes, segundo estipula o artigo 26 do convenio.
Feitos os cálculos oportunos, acórdase aplica-la cantidade de setenta e catro euros con noventa e oito céntimos (74,98 euros) a tódolos traballadores afectados, quedando así liquidados os atrasos de convenio do ano 2002.
Non tendo máis asuntos que tratar, levántase a sesión ás once trinta horas e esténdese esta acta por sextuplicado exemplar, que tódolos asistentes asinan, no lugar e data ó comezo expresados.
DECRETO 369/2003, do 25 de setembro, polo que se aproba a bandeira do Concello de Esgos (Ourense).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 13/10/2003

O Concello de Esgos, considerou conveniente organizar correctamente a súa bandeira municipal para perpetuala con simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da súa bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, da Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administración Local, e logo de deliberación do Consello da Xunta de Galicia na súa reunión do día vintecinco de setembro de dous mil tres,
DISPOÑO:
Artigo único:
Aproba-la bandeira do Concello de Esgos (Ourense), que figura como anexo, organizada do seguinte xeito: sobre o pano azul, a cruz pateada de amarelo, flanqueada de dúas tiras verticais do mesmo.
Santiago de Compostela, vintecinco de setembro de dous mil tres.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior
e Administración Local
RESOLUCIÓN do 6 de outubro de 2003 pola que se corrixen erros na do 11 de xullo de 2003, sobre delegación de competencias en determinados órganos universitarios, publicada no Diario Oficial de Galicia do 18 de agosto de 2003.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 17/10/2003

Advertidos erros mecanográficos na Resolución rectoral do 11 de xullo de 2003, procede, de conformidade co artigo 105.2 da LRXAP-PAC realiza-la súa corrección no seguinte senso:
Décimo sexto.-
Onde di: «2.- As anulacións de matrícula por falta de pagamento do 2º prazo», debe dicir: «2.- As anulacións de matrícula por falta de pagamento».
Así mesmo, no mesmo artigo hai que engadir: «5.- O pedimento de informes preceptivos e os facultativos cando os requira unha disposición administrativa de carácter xeral ou se xulguen necesarios para a resolución do procedemento; os escritos ós que fai referencia o artigo 71 da LRXAP-PAC; calquera acto de trámite ou instrucción dos procedementos que sexan competencia da respectiva unidade, así como as resolucións de inadmisión a trámite ou declarativas de desistencias ou renuncias».
Santiago de Compostela, 6 de outubro de 2003.
Senén Barro Ameneiro
Rector da Universidade de Santiago de Compostela
RESOLUCIÓN do 6 de outubro de 2003 pola que se corrixen erros na do 14 de xullo de 2003, pola que se delega a sinatura da potestade certificante do secretario xeral en determinados órganos, publicada no Diario Oficial de Galicia do 18 de agosto de 2003.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 17/10/2003

Advertido erro na Resolución do 14 de xullo de 2003, pola que se delega a sinatura da potestade certificante do secretario xeral en determinados órganos, procede, de conformidade co artigo 105.2º da LRXAP-PAC, corrixila no seguinte sentido:
Punto cuarto:
Onde di: «a sinatura de anulación», debe dicir: «a certificación de anulación ...».
Décimo segundo:
Suprímese o parágrafo 2 do referido artigo, eliminándose onde di: «O asinamento de actos de instrucción necesarios para a tramitación dos procedementos de ingreso e acceso de estudiantes, incluídas as resolucións de inadmisión a trámite».
No parágrafo 3 deste artigo suprímese: «segundo o modelo que se aprobe».
Santiago de Compostela, 6 de outubro de 2003.
Joaquín Rodríguez-Toubes Muñiz
Secretario xeral
ORDE do 6 de outubro de 2003 pola que se fai pública a composición do Consello Galego de Universidades.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 15/10/2003

A Lei 2/2003, do 22 de maio, do Consello Galego de Universidades (DOG do 3 de xuño) crea o Consello Galego de Universidades como órgano colexiado de consulta e asesoramento da consellería competente en materia universitaria para o desenvolvemento da política de coordinación e planificación do Sistema Universitario de Galicia.
O artigo 7 da citada lei regula a composición do Consello Galego de Universidades e determina que cinco dos seus membros serán designados pola comisión do Parlamento de Galicia competente en materia universitaria.
Con data do 16 de setembro de 2003, a Comisión 4ª, Educación e Cultura, do Parlamento de Galicia procedeu á elección dos cinco membros que lle corresponde designar no Consello Galego de Universidades.
Os demais membros, en virtude do cargo que desempeñan e a correspondente normativa de nomeamento. O secretario por designación do conselleiro de Educación e Ordenación Universitaria de acordo co disposto no artigo 14 da Lei 2/2003.
Na súa virtude, esta consellería, cumprindo o disposto no artigo 7.2º, parágrafo segundo, da citada Lei 2/2003,
DISPÓN:
Artigo único.-Facer pública a composición do Consello Galego de Universidades, que estará constituído polos seguintes membros:
1. Presidente: Celso Currás Fernández, conselleiro de Educación e Ordenación Universitaria.
2. Vicepresidente: José Eduardo López Pereira, director xeral de Universidades.
3. Vocais:
a) Pedro Merino Gómez, director xeral de Investigación e Desenvolvemento.
b) Os rectores das universidades galegas:
-Senén Barro Ameneiro, rector da Universidade de Santiago de Compostela.
-Domingo Docampo Amoedo, rector da Universidade de Vigo.
-Alfonso Barca Lozano, realizando as funcións de rector da Universidade da Coruña.
c) Os presidentes dos consellos sociais correspondentes ás universidades galegas:
-Manuela López Besteiro, presidenta do Consello Social da Universidade de Santiago de Compostela.
-Emilio Atrio Abad, presidente do Consello Social da Universidade de Vigo.
-José Antonio Quiroga y Piñeyro, presidente do Consello Social da Universidade da Coruña.
d) Membros elixidos pola Comisión de Educación e Cultura do Parlamento de Galicia:
-Miguel Ángel López López.
-Francisco Vázquez Fernández.
-Francisco Javier Rodríguez-Nóvoa González.
-Lourenzo Fernández Prieto.
-Carlos Pajares Vales.
e) Eugenio Muñoz Camacho, director da Axencia para a Calidade do Sistema Universitario de Galicia.
4. Secretario: Ubaldo Rivas Romero, subdirector xeral de Universidades.
A secretaría contará co apoio do Servicio de Coordinación do Sistema Universitario de Galicia, órgano encargado da garda e custodia da documentación.
Santiago de Compostela, 6 de outubro de 2003.
Celso Currás Fernández
Conselleiro de Educación e Ordenación
Universitaria
CORRECCIÓN de erros.-Orde do 1 de setembro de 2003 pola que se dispón o nomeamento de vocais do Consello de Administración das autoridades portuarias de San Cibrao-Ferrol e a súa ría, A Coruña, Vilagarcía de Arousa e a súa ría e Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 15/10/2003

Advertido erro na devandita orde, publicada no Diario Oficial de Galicia nº 182, do venres 19 de setembro de 2003, cómpre realiza-la seguinte corrección:
Na páxina 11.858, no seu punto 3, onde di: «En representación da organización sindical máis representativa no porto (CC.OO.)», debe dicir: «En representación da organización sindical máis representativa no porto (UGT)».
ORDE do 6 de outubro de 2003 pola que se modifica o artigo 2 da Orde do 11 de xullo de 2003 (Diario Oficial de Galicia do 17 de xullo), ampliando o importe existente para a concesión de bolsas de nova adxudicación para a realización de estudios de terceiro ciclo nas universidades do Sistema Universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/10/2003

A Orde do 11 de xullo de 2003, pola que se convocan bolsas de nova adxudicación para a realización de estudios de terceiro ciclo nas universidades do Sistema Universitario de Galicia (Diario Oficial de Galicia do 17 de xullo), establece no seu artigo 2 a contía que se destinará para a concesión das bolsas.
Nembargantes, a citada convocatoria prevé que a contía se poderá incrementar de acordo coa dispoñibilidade de crédito da Dirección Xeral de Universidades e coas cantidades que, con cargo ó Fondo Social Europeo, se compromete a achega-la Dirección Xeral de Investigación e Desenvolvemento, en función do acordo asinado o 24 de xuño de 2003 entre o conselleiro de Educación e Ordenación Universitaria e o conselleiro de Innovación, Industria e Comercio.
Por todo o exposto e en uso das facultades que me foron conferidas,
DISPOÑO:
Artigo único.
Primeiro.-Amplíase a contía que figura no artigo 2 da Orde do 11 de xullo de 2003 na cantidade de cento trinta e un mil douscentos sesenta e un euros con catro céntimos (131.261,04 euros), con cargo á aplicación orzamentaria 07.05.322C.480.2 dos orzamentos xerais da Comunidade Autónoma de Galicia que se destinará para as bolsas de nova adxudicación para a realización de estudios de terceiro ciclo nas universidades do Sistema Universitario de Galicia, de acordo coa seguinte distribución: 32.815,26 euros no ano 2003 e 98.445,78 euros no ano 2004.
Segundo.-Esta modificación non afecta os prazos establecidos na referida orde de convocatoria.
Santiago de Compostela, 6 de outubro de 2003.
Celso Currás Fernández
Conselleiro de Educación e Ordenación Universitaria
ORDE do 6 de outubro de 2003 pola que se autoriza a integración nun só centro das escolas de educación infantil de Froxel e Vilarrodís do concello de Arteixo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/10/2003

Tendo en conta o artigo 31 do Estatuto de Autonomía da Comunidade Autónoma de Galicia e que o artigo 1 do Decreto 213, do 10 de xullo, establece que lle corresponde á Consellería de Educación e Ordenación Universitaria a competencia en materia de educación.
Co obxectivo de mellora-la oferta educativa no concello de Arteixo, construíronse unhas novas instalacións educativas nas que se integran as escolas de educación infantil de Froxel e de Vilarrodís, que contan con dúas e unha unidade respectivamente.
Polo anteriormente exposto, e por proposta da Dirección Xeral de Centros e Ordenación Educativa, esta consellería
DISPÓN:
Primeiro.-Autoriza-la integración nun só centro das escolas de educación infantil de Froxel e de Vilarrodís do concello de Arteixo, segundo os datos que figuran no anexo.
Segundo.-Como consecuencia da devandita integración, as escolas de educación infantil de Froxel (código 15020741) e de Vilarrodís (código 15024574) desaparecen como tales da actual rede de centros.
Terceiro.-Recoñécenselle ó profesorado afectado os dereitos establecidos na Orde do 23 de xullo de 1991 (DOG do 19 de agosto).
Santiago de Compostela, 6 de outubro de 2003.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Arteixo.
Localidade: Oseiro.
Denominación: EEI. de Vilarrodís-Oseiro.
Código: 15032376.
Unidades: 3 unidades de educación infantil.
CORRECCIÓN de erros.-Decreto 406/2003, do 29 de outubro, polo que se modifica o Decreto 42/2000, do 7 de xaneiro, polo que se refunde a normativa reguladora vixente en materia de familia, infancia e adolescencia.
CONSELLERÍA DE FAMILIA, XUVENTUDE, DEPORTE E VOLUNTARIADO — I. DISPOSICIÓNS XERAIS — 03/12/2003

Advertido erro no devantido decreto, publicado no Diario Oficial de Galicia nº 222, do 14 de novembro de 2003, cómpre face-la oportuna corrección:
Na páxina 14.101, no artigo 123º.-Composición, dentro do punto 1, debe engadirse a alínea c) Secretario: o subdirector xeral de Menores.